**2ο ΔΙΕΚ ΛΑΡΙΣΑΣ**

**ΕΙΔΙΚΟΤΗΤΑ** : ΣΤΕΛΕΧΟΣ ΜΗΧΑΝΟΓΡΑΦΗΜΕΝΟΥ ΛΟΓΙΣΤΗΡΙΟΥ

**ΣΧΟΛΙΚΟ ΕΤΟΣ** : 2023-2024

**ΕΞΑΜΗΝΟ** : ΧΕΙΜΕΡΙΝΟ 2023

**ΜΑΘΗΜΑ** : ΔΙΟΙΚΗΣΗ ΕΠΙΧΕΙΡΗΣΕΩΝ Ι

**ΕΚΠΑΙΔΕΥΤΡΙΑ** : ΛΕΙΒΑΔΙΤΟΥ ΔΗΜΗΤΡΑ

*‘’****Η διοίκηση επιχειρήσεων (****επίσης γνωστή ως διαχείριση επιχειρήσεων) είναι η διοίκηση μιας εμπορικής επιχείρησης. Περιλαμβάνει όλες τις πτυχές της εποπτείας των επιχειρηματικών δραστηριοτήτων. Από την άποψη της*[*Διαχείρισης*](https://el.wikipedia.org/wiki/%CE%94%CE%B9%CE%B1%CF%87%CE%B5%CE%AF%CF%81%CE%B9%CF%83%CE%B7)*και της*[*Ηγεσίας*](https://el.wikipedia.org/wiki/%CE%97%CE%B3%CE%B5%CF%83%CE%AF%CE%B1)*, καλύπτει επίσης τομείς που περιλαμβάνουν διαχείριση*[*κτιρίων γραφείων*](https://el.wikipedia.org/wiki/%CE%93%CF%81%CE%B1%CF%86%CE%B5%CE%AF%CE%BF)*,*[*Λογιστική*](https://el.wikipedia.org/wiki/%CE%9B%CE%BF%CE%B3%CE%B9%CF%83%CF%84%CE%B9%CE%BA%CE%AE)*,*[*Χρηματοοικονομικά*](https://el.wikipedia.org/wiki/%CE%A7%CF%81%CE%B7%CE%BC%CE%B1%CF%84%CE%BF%CE%BF%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CE%AC)*,*[*Σχεδιασμός*](https://el.wikipedia.org/wiki/%CE%A3%CF%87%CE%B5%CE%B4%CE%B9%CE%B1%CF%83%CE%BC%CF%8C%CF%82)*,*[*Διοίκηση και Διαχείριση Έργου*](https://el.wikipedia.org/wiki/%CE%94%CE%B9%CE%BF%CE%AF%CE%BA%CE%B7%CF%83%CE%B7_%CE%BA%CE%B1%CE%B9_%CE%94%CE%B9%CE%B1%CF%87%CE%B5%CE%AF%CF%81%CE%B9%CF%83%CE%B7_%CE%88%CF%81%CE%B3%CE%BF%CF%85)*,*[*Τεχνολογία πληροφοριών*](https://el.wikipedia.org/wiki/%CE%A4%CE%B5%CF%87%CE%BD%CE%BF%CE%BB%CE%BF%CE%B3%CE%AF%CE%B1_%CF%80%CE%BB%CE%B7%CF%81%CE%BF%CF%86%CE%BF%CF%81%CE%B9%CF%8E%CE%BD)*,*[*Έρευνα και Ανάπτυξη*](https://el.wikipedia.org/wiki/%CE%88%CF%81%CE%B5%CF%85%CE%BD%CE%B1_%CE%BA%CE%B1%CE%B9_%CE%91%CE%BD%CE%AC%CF%80%CF%84%CF%85%CE%BE%CE%B7)*,*[*Μάρκετινγκ*](https://el.wikipedia.org/wiki/%CE%9C%CE%AC%CF%81%CE%BA%CE%B5%CF%84%CE%B9%CE%BD%CE%B3%CE%BA)*‘’*

**Οικονομική μονάδα** θεωρείται το σύνολο των συντελεστών παραγωγής με σκοπό την κάλυψη των ανθρώπινων αναγκών.

**ΕΙΣΑΓΩΓΗ**

-Χαρακτηριστικά στοιχεία της επιχείρησης ως οργανισμού -Συστατικά μέρη και το περιβάλλον της επιχείρησης

-Διάφορες μορφές επιχειρήσεων που λειτουργούν στην

Ελλάδα

- Έργο και λειτουργίες επιχείρησης

- Κοινωνική ευθύνη επιχείρησης

**Η Έννοια του Οικονομικού Οργανισμού**

**Οργανισμός** είναι ένα σύνολο οργανωμένων ανθρώπων που εργάζονται μαζί για την ολοκλήρωση ενός κοινού στόχου. Όταν οι οργανισμοί έχουν οικονομικό σκοπό, τότε ονομάζονται επιχειρήσεις. Συνεπώς, επιχείρηση είναι μια οργανωμένη προσπάθεια ανθρώπων που αποσκοπεί, με την ικανοποίηση των αναγκών των πελατών της, να μεγιστοποιήσει τα κέρδη της, κατά επαναλαμβανόμενο τρόπο.

Το Πανεπιστήμιο, το Ι.Ε.Κ. μια ποδοσφαιρική ομάδα είναι οργανισμοί. Τα παραπάνω σύνολα ανήκουν στην κατηγορία των οργανισμών γιατί χαρακτηρίζονται από τρία κοινά στοιχεία:

1. Έχουν όλα έναν ξεκάθαρο σκοπό.
2. Απαρτίζονται όλα από ανθρώπους.
3. Έχουν, το καθένα ξεχωριστά, μια δική του δομή που καθορίζει και περιορίζει τη συμπεριφορά των μελών του.

**Επιχείρηση** είναι η οικονομική-παραγωγική μονάδα η οποία συνδυάζει τους συντελεστές παραγωγής για να παράγει προϊόντα ή υπηρεσίες με σκοπό την πραγματοποίηση του κέρδους.

Για να μπορέσει η επιχείρηση να φτάσει στην επίτευξη του κέρδους απαιτείται ένας συνδυασμός σκοπών και διαδικασιών. Η μηχανολογική υποδομή ,τα κεφάλαια , τα υλικά, η παραγωγή των προϊόντων, η διάθεση- πώληση τους είναι κάποιες από τις διαδικασίες για το τελικού σκοπού του κέρδους.

Τα σύνολο των δραστηριοτήτων που λαμβάνουν χώρα μέσα σε μια επιχείρηση, συνιστούν την έννοια της λειτουργίας και διάρθρωσης μιας επιχείρησης. Κάθε επιχείρηση έχει τα προσωπικά της στοιχεία ,τις δικές της ιδιαιτερότητες και διαφέρει από κάθε άλλη επιχείρηση. Ακόμα και από επιχειρήσεις που παράγουν και διαθέτουν ίδια προϊόντα διαφέρουν ως προς τον τρόπο οργάνωσης και λειτουργίας .Συνεπώς δεν είναι δυνατό να θέσουμε γενικούς κανόνες που να εφαρμόζονται σε όλες τις επιχειρήσεις και να βοηθούν σε ομοιόμορφη οργάνωση.

Τα στοιχεία, επομένως, που χαρακτηρίζουν την επιχείρηση ως οικονομικό οργανισμό είναι τα εξής:

1. Η οργανωμένη προσπάθεια των μελών της.
2. Η ικανοποίηση των αναγκών των καταναλωτών ή πελατών του τμήματος της αγοράς που έχει επιλέξει να ικανοποιήσει, προσφέροντάς τους προϊόντα ή παρέχοντάς τους υπηρεσίες με κέρδος.
3. Η επιδίωξη του κέρδους. Το κέρδος είναι βασικό κίνητρο για την ανάληψη επιχειρηματικής πρωτοβουλίας. Δεν υπάρχει επιχείρηση που να μην επιδιώκει το κέρδος, γιατί εάν τα έσοδα της είναι μικρότερα από τα έξοδα της, τότε δεν μπορεί όχι μόνο να αναπτυχθεί, αλλά ούτε και να επιβιώσει.
4. Το κέρδος πρέπει να επαναλαμβάνεται. Το στοιχείο αυτό του ορισμού είναι πολύ σημαντικό, γιατί η επανάληψη του κέρδους συνδέεται με τη διάρκεια ζωής της επιχείρησης.

**Διαφορές Παραγωγικών μονάδων και επιχειρήσεων**

Κάθε επιχείρηση είναι μια παραγωγική μονάδα. Είναι όμως όλες οι παραγωγικές μονάδες επιχειρήσεις..ένα δημόσιο ερευνητικό ίδρυμα, ένα πανεπιστήμιο, το δημόσιο λύκειο είναι αναμφισβήτητα παραγωγικές μονάδες είναι όμως επιχειρήσεις ; Η απάντηση είναι όχι.

Δύο είναι τα χαρακτηριστικά που διακρίνουν τις επιχειρήσεις από τις παραγωγικές μονάδες

1. Η Επιχείρηση παράγει προϊόντα ή υπηρεσίες τα οποία διαθέτει έναντι μιας αξίας μέσω του μηχανισμού αγοράς.

2. Η Επιχείρηση συνδέεται με την ανάληψη κινδύνου και έχει ως αποτέλεσμα η επιχειρηματική δραστηριότητα να αποφέρει κέρδος ή ζημιά.

**Τα συστατικά μέρη της επιχείρησης**

Η επιχείρηση ως οικονομικός οργανισμός έχει τη μορφή του ανοικτού συστήματος που επηρεάζεται συνεχώς από το περιβάλλον της.

Έτσι, τα συστατικά μέρη της επιχείρησης είναι:

1. *Οι εισροές*, που είναι το ανθρώπινο δυναμικό, οι επιδεξιότητες, οι γνώσεις, η εκπαίδευση, οι πληροφορίες, η μεθοδολογία, τα υλικά, η ενέργεια και το κεφάλαιο.
2. *Η παραγωγική διαδικασία – εξυπηρέτηση πελατών*, που επιλέγονται σύμφωνα με το είδος της επιχείρησης.
3. *Οι εκροές*, που παίρνουν τη μορφή προϊόντων ή εκφράζονται σε υπηρεσίες/πληροφορίες.

ΕΙΣΡΟΕΣ ΠΑΡΑΓΩΓΙΚΗ ΔΙΑΔΙΚΑΣΙΑ ΕΚΡΟΕΣ

**Εισροές** μιας επιχείρησης είναι οι παραγωγικοί πόροι που στην συνέχεια μεταποιούνται- μετασχηματίζονται σε τελικά αγαθά ή υπηρεσίες

(π.χ υλικά, πληροφορίες, γνώσεις, κεφάλαιο, ανθρώπινο δυναμικό)

Εκροές μιας επιχείρησης είναι ότι παράγει (π.χ προϊόντα υπηρεσίες, πληροφορίες)

 Σε κανονικές συνθήκες οι εκροές θα πρέπει να είναι μεγαλύτερης αξίας από τις εισροές. Όταν ισχύει αυτό μπορούμε να θεωρούμε τη διαδικασία μετατροπής ως διαδικασία προστιθέμενης αξίας. Οι τρεις πιθανές καταστάσεις τις οποίες αντιμετωπίζει μια επιχείρηση είναι οι ακόλουθες:

1. *Εισροές > εκροές:* Η επιχείρηση έχει ζημιά, αφού οι συντελεστές της παραγωγής (οι εισροές) είναι μεγαλύτερης αξίας από τις εκροές.
2. *Εισροές = εκροές:* Η επιχείρηση βρίσκεται στο νεκρό σημείο.
3. *Εισροές < εκροές:* Η επιχείρηση έχει κέρδος, αφού η αξία των εκροών είναι μεγαλύτερη από την αξία των εισροών.

**Παράγοντες που επηρεάζουν την λειτουργία μιας επιχείρησης**

Οι επιχειρήσεις βρίσκονται μέσα σε ένα περιβάλλον που επηρεάζει τον τρόπο με τον οποίο λειτουργούν. Οι παράγοντες αυτοί διακρίνονται σε:

* Εξωτερικούς (αποτελούν το εξωτερικό περιβάλλον της επιχείρησης)
* Εσωτερικούς (αποτελούν το εσωτερικό περιβάλλον της επιχείρησης

**Το εξωτερικό περιβάλλον της επιχείρησης**

* Κοινωνικοί
* Πολιτικοί
* Οικονομικοί
* Τεχνολογικοί

**Κοινωνικοί Παράγοντες** : Περιλαμβάνονται α)η **δημογραφική κατάσταση** και β) η **εργασιακή ηθική.**

Όταν λέμε δημογραφική κατάσταση εννοούμε ότι είναι χρήσιμο για ένα διοικητικό στέλεχος να γνωρίζει τον αριθμό των ανθρώπων που ζούνε σε μια περιοχή, την ηλικία και το φύλλο. Έτσι ώστε όταν θα επιδιώξει να δημιουργήσει μια έδρα ή ένα υποκατάστημα να ξέρει τι μπορεί να βρεί στην συγκεκριμένη περιοχή.

Όταν μιλάμε για εργασιακή ηθική αναφερόμαστε στις προσωπικές αξίες των ανθρώπων που μελλοντικά θα αποτελέσει το ανθρώπινο δυναμικό μιας επιχείρησης.

Αναφέρεται συνήθως στην πίστη και στην αφοσίωση των εργαζομένων αλλά και στον σύγχρονο τρόπο ζωής.

**Πολιτικοί παράγοντες** : Οι νόμοι είναι ο πρωταρχικός τρόπος με τον οποίο επηρεάζεται κάθε επιχείρηση.

Συνδυάζεται άμεσα με τους πολιτικούς παράγοντες που επηρεάζουν άμεσα την λειτουργία της.

**Οικονομικοί παράγοντες** : Οι πελάτες , οι προμηθευτές, οι πιστωτές, οι ανταγωνιστές και κάθε συναλλασσόμενος που σχετίζεται με τις εισροές και εκροές μιας επιχείρησης.

Κατά την λήψη των αποφάσεων πρέπει να λαμβάνει υπόψη της όλους όσους συναλλάσσεται .(πχ σωστό προϊόν, σωστή χρονικά στιγμή και στην καλύτερη δυνατή τιμή για τον πελάτη)

Η οικονομική κατάσταση μιας χώρας (ανεργία, πληθωρισμός, επιτόκια, ΑΕΠ και βιοτικό επίπεδο )επηρεάζουν άμεσα κάθε επιχείρηση.

**Τεχνολογικοί παράγοντες** : Η τεχνολογία, οι επενδύσεις σε μηχανολογικό εξοπλισμό, και η ανθρώπινη επένδυση και κάθε νέα τεχνολογία έχει σημαντικό ρόλο στην έξελιξη.

Οι δύο κύριοι παράγοντες είναι η έρευνα και η ανάπτυξη και η διαδικασία μεταφοράς τεχνολογίας.

Μέσω της έρευνας και της ανάπτυξης με την χρήση της νέας τεχνολογίας που βοηθάει στον εκσυγχρονισμό και στην ανάπτυξη και ταυτόχρονα κατανόηση και στην μεταφορά αυτής της τεχνολογίας στις σύγχρονες επιχειρήσεις.

**Εσωτερικό περιβάλλον**

**Επιχειρησιακοί πόροι** ονομάζονται όλα εκείνα τα στοιχεία που είναι διαθέσιμα μέσα σε μια επιχείρηση και μπορούν να χρησιμοποιηθούν για την επίτευξη των στόχων της. Διακρίνονται σε 4 κατηγορίες :

-Φυσικοί πόροι

-Χρηματοδοτικοί πόροι

-Ανθρώπινοι πόροι

- Τεχνολογικοί πόροι

**Φυσικοί πόροι** : Περιλαμβάνουν α)τα αποθέματα πρώτων υλών, β) τις εγκαταστάσεις και τα μηχανολογικό εξοπλισμό και γ) τον μηχανισμό διοίκησης.

Η διοίκηση λοιπόν κάθε επιχείρησης είναι υποχρεωμένη να εξασφαλίζει τα κτίρια σε μέρη όπου υπάρχει η κατάλληλη προσφορά εργασίας. Ταυτόχρονα θα πρέπει να υπάρχει διαθεσιμότητα πρώτων υλών και λοιπών υλικών για να χρησιμοποιηθούν στην παραγωγική διαδικασία. Επίσης θα πρέπει να υπάρχει και ο μηχανολογικός εξοπλισμός που θα χρησιμοποιηθεί στην παραγωγική διαδικασία για να μετατρέψει τις πρώτες ύλες σε έτοιμο προϊόν.

**Χρηματοδοτικοί πόροι** : Όλες οι επιχειρήσεις για να μπορέσουν να επιβιώσουν και να αναπτυχθούν αναζητούν χρηματοδότηση. Στην περίπτωση που μια επιχείρηση παρουσιάζει κερδοφορία μπορεί ένα μέρος αυτών τω κερδών να τα χρησιμοποιήσει για επενδύσεις. Κάποιες φορές το απαιτούμενο ποσό επένδυσης δεν μπορεί να καλυφθεί μόνο από τα κέρδη αλλά ερευνώνται και άλλες πηγές χρηματοδότησης. Η βασικότερη πηγή είναι ο δανεισμός από κάποια τράπεζα και η αύξηση μετοχικού κεφαλαίου από τους ίδιους τους μετόχους.

**Ανθρώπινοι πόροι** : 4 είναι τα βασικά στοιχεία σε αυτήν την κατηγορία που έχει να αντιμετωπίσει η διοίκηση. Πρώτον η απόκτηση εκείνων των ανθρώπων που είναι αναγκαίοι. Δεύτερον η τοποθέτηση και ο διαχωρισμός του καθένα στην σωστή θέση. Παράλληλα η εκπαίδευση των εργαζομένων για να έχουν μεγαλύτερη απόδοση. Τρίτον η παροχή κινήτρων για αποτελεσματική ανθρώπινη απόδοση και τέταρτον ο υπολογισμός και η αξιολόγηση της απόδοσης των εργαζομένων.

**Τεχνολογικοί πόροι** : Αναφερόμαστε στο επίπεδο της τεχνολογίας που ακολουθεί κάθε επιχείρηση. Όταν συνδυαστεί κατάλληλα με το ανθρώπινο παράγοντα μπορεί να λειτουργήσει αποτελεσματικά. Μέσα από επενδύσεις και εκπαίδευση μπορούν να βελτιωθούν και οι ανθρώπινες ικανότητες αλλά και το επίπεδο των τεχνολογικών πόρων που θα χρησιμοποιηθούν. Έτσι θα μπορέσουν να επιτευχθούν οι στόχοι της επιχείρησης και να επιτευχθεί το μεγαλύτεροι δυνατό κέρδος.

**Εταιρεία** είναι μια συμφωνία μεταξύ δύο ή περισσοτέρων φυσικών ή νομικών προσώπων , τα οποία με κοινές εισφορές ,επιδιώκουν ένα κοινό στόχο και σκοπό ,ο οποίος είναι κυρίως οικονομικός και ονομάζεται κέρδος.

Η ανάγκη για βελτίωση της ποιότητας ζωής του ανθρώπου μας οδήγησε στην ανάπτυξη τρόπων για επιχειρηματική δραστηριότητα. Η ανάπτυξη αυτή μπορεί να γίνει είτε ατομικά από φυσικά πρόσωπα, είτε εταιρικά από νομικά πρόσωπα .Η δημιουργία μιας εταιρείας είναι σημαντική για τον σημερινό άνθρωπο εφόσον με την ένωση των δυνάμεων του καθενός μπορούν να επιτευχθούν περισσότεροι στόχοι και πέρα του οικονομικού τομέα.

**ΕΜΠΟΡΙΚΕΣ ΕΤΑΙΡΕΙΕΣ –ΕΝΝΟΙΑ ΕΤΑΙΡΕΙΑΣ**

Βασικό στοιχείο κάθε εταιρείας είναι η οργάνωση και η κατανόηση της δομής και της λειτουργίας της. Ο τρόπος με τον οποίο κάθε εταιρεία έχει αποφασίσει να βάλει τις βάσεις πάνω στις οποίες θα στηρίξει ολόκληρη την δομή της και ταυτόχρονα θα καθορίσει και τον τρόπο λειτουργίας της είναι πρωταρχικής σημασίας.

Οι επιχειρήσεις ως οργανισμοί επηρεάζουν έμμεσα ή άμεσα το περιβάλλον στο οποίο δραστηριοποιούνται, έχουν νομική ,αστική και κοινωνική ευθύνη απέναντι στους ανθρώπους που προσφέρουν τα προϊόντα και τις υπηρεσίες τους. Η συνοχή της βασίζεται κυρίως στην **οργανωτική δομή** της . Ο όρος οργανωτική δομή περιγράφει τον τρόπο με τον οποίο μια επιχείρηση διαχειρίζεται τους ανθρώπους που διαθέτει και τις εργασίες που πρέπει να εκτελέσει ώστε να επιτύχει τους στόχους της.

Σε μια ολιγομελή επιχείρηση η διαμόρφωση μιας αυστηρής δομής δεν έχει ιδιαίτερο νόημα, ενώ σε μια επιχείρηση με μεγάλο αριθμό υπαλλήλων ο καθορισμός μιας οργανωτικής δομής κρίνεται απαραίτητος. Τα τρία βασικά σημεία της είναι :

1. Διαχωρισμός αρμοδιοτήτων υπαλλήλων
2. Προσδιορισμός με σαφήνεια των οργανωτικών ρόλων των υπαλλήλων

Διευκόλυνση της μεταξύ τους συνεργασίας

**Διαχωρισμός της οργανωτικής δομής**

1. Τυπική οργάνωση που αφορά την πραγματοποίηση αντικειμενικών σκοπών
2. Άτυπη οργάνωση που αφορά τις προσωπικές σχέσεις και τις ομάδες και τον τρόπο συνεργασίας τους.

**Οργανόγραμμα**

Αποτελεί το βασικό δομικό εργαλείο κάθε επιχείρησης και είναι ταυτόσημο με την έννοια της οργάνωσης. Αναλύει την ιδανική δομή που έχει επιλέξει μια επιχείρηση, δημιουργεί τις ομάδες και τις υποομάδες ομοειδών λειτουργιών οι οποίες μέσα από την συνεργασία θα την οδηγήσουν στην επίτευξη του στόχου.

Τα τυπικά μοντέλα οργανογραμμάτων διέπονται από κάποιες βασικές αρχές, δεν υπάρχει κοινό οργανόγραμμα για όλες τις επιχειρήσεις. Κάθε μια διαμορφώνει το δικό της οργανόγραμμα με βάση τις ανάγκες και τις ιδιαιτερότητες της.

**Παράγοντες διαμόρφωσης ενός οργανογράμματος**

* Το μέγεθος της επιχείρησης
* Ο κύκλος εργασιών της
* Ο αριθμός των προϊόντων και των υπηρεσιών
* Ο τύπος της δραστηριότητας που εκτελεί
* Ο τύπος του εξοπλισμού που διαθέτει
* Η γεωγραφική διασπορά που παρουσιάζει

**Στάδια δημιουργίας και εξέλιξης μιας νέας επιχείρησης**

* Ικανοποίηση ανάγκης μιας αγοράς
* Κατάσταση και δυνατότητες της αγοράς
* Επιχειρησιακό σχέδιο
* Πόροι
* Ίδρυση επιχείρησης

**Φάσεις ανάπτυξης μιας επιχείρησης**

* Ίδρυση
* Επιβίωση
* Ανάπτυξη
* Επέκταση
* Ωριμότητα
* **Βασικές Αρχές Λειτουργίας των Επιχειρήσεων**
* Η επιχείρηση δεν έχει μόνο οικονομική υπόσταση αλλά και κοινωνική, η οποία χαρακτηρίζεται από κοινωνικούς θεσμούς, μεθόδους διοίκησης, κανόνες δικαίου, που την καθιστούν ένα κοινωνικό θεσμό στο σύγχρονο κόσμο, χωρίς βέβαια να αποσπάται από αυτή το κέρδος.

**Διάκριση ανάλογα με τον τομέα παραγωγής**

**Πρωτογενής τομέας**

Γεωργική παραγωγή (αγροτικές εκμεταλλεύσεις, αλιεία, κτηνοτροφία, εξόρυξη μεταλλευμάτων). Τα προϊόντα του αγροτικού τομέα προορίζονται για άμεση ή έμμεση κατανάλωση.

**Δευτερογενής τομέας**

Επιχειρήσεις μεταποίησης. Οι επιχειρήσεις αυτές αναλαμβάνουν την επεξεργασία των πρώτων υλών του πρωτογενούς τομέα και την δημιουργία αγαθών που ικανοποιούν τις ανάγκες του καταναλωτή. (βιοτεχνίες, βιομηχανίες)

**Τριτογενής τομέας**

Οι επιχειρήσεις προσφοράς ή παροχής υπηρεσιών λέγονται και επιχειρήσεις κυκλοφορίας αγαθών, γιατί ασχολούνται με την διανομή και διάθεση των αγαθών που παράγονται από τις επιχειρήσεις του πρωτογενούς και δευτερογενούς παραγωγής για την κάλυψη των αναγκών του καταναλωτή.

**Διάκριση**

**-Εμπορικές επιχειρήσεις**

**Χονδρική πώληση**

Σύμφωνα με τις διατάξεις του Κ.Φ.Σ ως χονδρική πώληση θεωρείται η πώληση αγαθών ή η παροχή υπηρεσιών

- από επιτηδευματία σε έναν άλλον επιτηδευματία

-από επιτηδευματία δε αγρότη

-από επιτηδευματία στο ελληνικό δημόσιο ,Ν.Π.Δ.Δ

**Λιανική πώληση**

Θεωρείται η πώληση αγαθών και υπηρεσιών σε κάθε φυσικό πρόσωπο που πραγματοποιείται για την ικανοποίηση των προσωπικών του αναγκών. Ο χαρακτηρισμός μιας πώλησης ως χονδρική ή λιανική έχει σπουδαία σημασία για την εφαρμογή των διατάξεων του Κώδικα . Σε κάθε χονδρική πώληση ο επιτηδευματίας είναι υποχρεωμένος να εκδώσει τιμολόγιο . Ενώ εάν πρόκειται για λιανική πώληση, ο επιτηδευματίας θα εκδώσει μια απλή απόδειξη λιανικής πώλησης.

-Εμπορικές επιχειρήσεις (χονδρικό, λιανικό εμπόριο)

-Επιχειρήσεις μεταφορών (σιδηροδρομικές αεροπορικές)

-Τραπεζικές επιχειρήσεις (εμπορικές, εκδοτικές)

-Ασφαλιστικές επιχειρήσεις (ατυχημάτων, πυρός, ζωής)

-Επιχειρήσεις παροχής υπηρεσιών (ξενοδοχεία, εκπαίδευσης , διασκέδασης)

**Διάκριση ανάλογα με τις διαστάσεις τους**

* **Μικρές**
* **Μεγάλες**

Τα κριτήρια κατάταξης των επιχειρήσεων στις δύο αυτές κατηγορίες διαφέρουν από χώρα σε χώρα, γιατί δεν είναι ούτε ενιαία ούτε και σταθερά. Τα βασικότερα κριτήρια κατάταξης των επιχειρήσεων είναι:

1. Ο ετήσιος *κύκλος εργασιών*.
2. Ο ετήσιος μέσος όρος (Μ.Ο.) του *αριθμού των εργαζομένων*.
3. Η αξία των *στοιχείων του ισολογισμού*.

**Μεγάλες επιχειρήσεις πλεονεκτούν**

**-** σε μια σειρά διαστάσεων, όπως είναι οι προμήθειες , οι πιστώσεις.

-τα μακροπρόθεσμα δάνεια για βελτίωση ή επέκταση των πάγιων εγκαταστάσεων.

- καλύτερη οργάνωση.

**Μικρές** επιχειρήσεις πλεονεκτούν στο γεγονός ότι διαθέτουν

-άμεση επικοινωνία με τους πελάτες.

- ο επιχειρηματίας έχει ανέξοδο έλεγχο.

- μεγαλύτερη διαχειριστική ευελιξία στην ανάπτυξη πρωτοβουλιών και στην λήψη μιας επιχειρηματικής απόφασης.

**Μειονεκτούν** διότι :

-υπολείπονται τεχνικού εξοπλισμού που θα βοηθούσε στην παραγωγική διαδικασία.

-εξαρτώνται πλήρως από την προσωπική ζωή του επιχειρηματία.

- έλλειψη εξειδικευμένου προσωπικού.

-δεν αναπτύσσονται προγράμματα δράσης

-δεν έχουν τα απαιτούμενα κεφάλαια κίνησης

**Η Επιχείρηση και οι λειτουργίες της διοίκησης**

Σκοπός κάθε επιχείρησης είναι οικονομικός και αποσκοπεί στην επίτευξη κέρδους , το οποίο νομιμοποιείται λόγω του κινδύνου-ρίσκου που αναλαμβάνει ο επιχειρηματίας. Η μέθοδος μέσω της οποίας μπορεί να επιτευχθεί ο σκοπός της επιχείρησης ονομάζεται διοίκηση. Ο ρόλος της διοίκησης είναι να εξασφαλίζει την ευημερία του επιχειρηματία.

**Πρόγραμμα παραγωγής**

Καθορίζει τις προβλέψεις της επιχείρησης σχετικά με την παραγωγή, την μεταποίηση και την προσφορά αγαθών και υπηρεσιών.

**Πρόγραμμα πωλήσεων**

Προβλέπει τις πωλήσεις μέσα σε καθορισμένη χρονική περίοδο με βάση την κατάσταση της αγοράς.

**Πρόγραμμα εφοδιασμού**

Προβλέπει τον εφοδιασμό της επιχείρησης με τα απαραίτητα υλικά αγαθά

**Χρηματοοικονομικό πρόγραμμα**

Προβλέπει ταμειακές διαθεσιμότητες, προϋπολογισμούς επενδύσεων, και διαφημίσεων

**Χρηματοπιστωτικό πρόγραμμα**

Προβλέπει για ανάγκες της επιχείρησης σε κεφάλαια κίνησης.

Τα ανώτερα στελέχη ασχολούνται με ετήσιες και τριετείς προβλέψεις.

Τα μεσαία στελέχη με εβδομαδιαίες και μηνιαίες προβλέψεις

Τα κατώτερα στελέχη με καθημερινές προβλέψεις.

**Οι λειτουργίες στον επιχειρησιακό χώρο**

Σε όλη την διάρκεια της ροής των διαδικασιών κάθε επιχείρησης, από την εισροή των α υλών και των υλικών μέχρι την εκροή τους ως προϊόντα ή υπηρεσίες και την διάθεση τους για την ικανοποίηση των αναγκών των πελατών δημιουργείται μια σειρά από λειτουργίες.

Λειτουργία είναι ένα σύνολο σχετικών δραστηριοτήτων που έχουν ως σκοπό την επίτευξη και την υλοποίηση των στόχων της επιχείρησης.

Οι λειτουργίες στον επιχειρησιακό χώρο διακρίνονται σε:

* *Επιχειρηματικές*
* *Διαχειριστικές*
* *Διοικητικές*

**Οι επιχειρηματικές λειτουργίες**

Οι επιχειρηματικές λειτουργίες αναφέρονται στις αποφάσεις και τις ενέργειες της διοίκησης πάνω σε ορισμένα σημαντικά θέματα που αφορούν τον αρχικό προσανατολισμό της επιχείρησης. Τέτοιες αποφάσεις περιλαμβάνουν:

1. *Τι* θα παραχθεί;
2. *Πόσο* θα παραχθεί;
3. *Πού* θα παραχθεί;
4. *Πώς* θα παραχθεί;
5. *Για ποιόν* θα παραχθεί;

Στις επιχειρηματικές λειτουργίες ανήκει το σύνολο των ενεργειών που πρέπει να γίνουν έτσι ώστε να μετατραπεί η πρώτη ύλη σε εμπόρευμα και να εμφανιστείς στην αγορά για να προσελκύσει το ενδιαφέρον του καταναλωτή.

Οι ειδικές λειτουργίες που απαιτούνται είναι οι εξής :

1. **Μελέτη και σχεδιασμός προϊόντων**: Πριν από κάθε παραγωγική δραστηριότητα είναι απαραίτητο κάθε επιχείρηση να μελετήσει το προϊόν, το οποίο προτίθεται να παράγει. Η μελέτη θα πρέπει να αφορά την ποιότητά του, την εμφάνισή του, τη λειτουργικότητά του και γενικά να ανταποκρίνεται στις απαιτήσεις των καταναλωτών, διαφορετικά το προϊόν δε θα γίνει αποδεκτό από τον καταναλωτή.
2. **Παραγωγή προϊόντος:** Αφορά τις λειτουργίες που απαιτούνται προκειμένου να μετατραπούν οι σκέψεις και τα σχέδια σε προϊόν, μέσα σε ορισμένο χρονικό διάστημα και μάλιστα στην ποιότητα και την ποσότητα που απαιτεί η αγορά που στοχεύει να καταλάβει η επιχείρηση.
3. **Ποιοτικός έλεγχος προϊόντος**: Ο ποιοτικός έλεγχος, ο οποίος γίνεται από εξειδικευμένο προσωπικό συνίσταται στον εντοπισμό των ελαττωματικών προϊόντων, έτσι ώστε να μην προωθηθούν στην αγορά και δημιουργήσουν πρόβλημα στην επιχείρηση.
4. **Συντήρηση εξοπλισμού και εγκαταστάσεων**: Η λειτουργία αυτή συνίσταται στη φροντίδα και την ευθύνη για τη συντήρηση και επισκευή του πάγιου και μηχανολογικού εξοπλισμού, των μεταφορικών μέσων και των άλλων εγκαταστάσεων της επιχείρησης.
5. **Έρευνα και ανάπτυξη:** Αποβλέπει κυρίως στην επιστημονική και τεχνική έρευνα για την ανακάλυψη και εφαρμογή νέων μεθόδων παραγωγής καθώς και καινοτομικών προϊόντων ή υπηρεσιών. Στόχος της μπορεί να είναι η βελτίωση των συνθηκών εργασίας των εργαζομένων, η αύξηση της παραγωγικότητάς τους, η μείωση του κόστους παραγωγής, η προτυποποίηση των προϊόντων κλπ.

**Οι διαχειριστικές λειτουργίες**

Σε αυτές τις λειτουργίες εντάσσονται οι δραστηριότητες που αποβλέπουν στην εύρεση των απαιτούμενων κεφαλαίων ,στην παρακολούθηση των λογιστικών κινήσεων και στην κατάρτιση οικονομικών και στατιστικών πινάκων που θα βοηθούν στην λήψη των επιχειρηματικών αποφάσεων. Οι συγκεκριμένες λειτουργίες είναι :

-Η εξασφάλιση των απαιτούμενων κεφαλαίων

-Οι λειτουργίες του μάρκετινγκ

1. **Εξασφάλιση των απαιτούμενων κεφαλαίων**: Απαιτείται για τη λειτουργία και την ανάπτυξη της επιχείρησης, την αποτελεσματικότερη και αποδοτικότερη διαχείριση των περιουσιακών στοιχείων και των ταμειακών αποθεμάτων και γενικά την αποτελεσματικότερη διαχείριση των οικονομικών της επιχείρησης. Πολλές φορές σε ορισμένες επιχειρήσεις ενώ ο στόχος είναι η μεγιστοποίηση του κέρδους τους, όταν αυτό επιτευχθεί γίνεται αλόγιστη σπατάλη αντί να τοποθετηθεί πάλι στην παραγωγική διαδικασία ή σε άλλες μορφές επενδύσεων με τον πλέον αποτελεσματικό τρόπο.

Οι λειτουργίες του μάρκετινγκ αναφέρονται στα εξής :

1. **Έρευνα αγοράς**: Η έρευνα της αγοράς για τον εντοπισμό και την ανάδειξη των αναγκών του καταναλωτή αποτελεί βασικό μέλημα της επιχείρησης. Τελικά το προϊόν θα πρέπει να απευθύνεται σε μία αγορά, της οποίας τα ιδιαίτερα χαρακτηριστικά πρέπει να γνωρίζει η επιχείρηση.
2. **Προώθηση πωλήσεων**: Η ενημέρωση του καταναλωτικού κοινού σχετικά με την ύπαρξη ενός προϊόντος και των δυνατοτήτων- πλεονεκτημάτων που αυτό διαθέτει έναντι των άλλων για την αποτελεσματικότερη κάλυψη των αναγκών των καταναλωτών, είναι βασικές λειτουργίες για την αύξηση των πωλήσεων ενός προϊόντος. Φυσικά στο σημείο αυτό σημαντικό ρόλο παίζει και η διαφήμιση.
3. **Συσκευασία προϊόντος**: Οι απαιτήσεις του καταναλωτή τόσο σε ποιότητα προϊόντος, όσο και σε ποιότητα συσκευασίας αναγκάζουν την επιχείρηση στη συνεχή βελτίωση της τεχνολογικής της υποδομής και των μεθόδων παραγωγής, έτσι ώστε τα προϊόντα της να είναι ασφαλή από αλλοιώσεις, να προφυλάσσονται σωστά από τις μεταβολές του περιβάλλοντος και να διατηρούν τα ποιοτικά τους χαρακτηριστικά καθ’ όλη τη διάρκεια που βρίσκονται στην αγορά.
4. **Πωλήσεις – διανομή των προϊόντων**: Η διάθεση των προϊόντων εξασφαλίζει στην επιχείρηση τα χρηματικά μέσα για την επιβίωσή της. Έτσι η λειτουργία που καθορίζει τα ανώτατα ή τα κατώτατα όρια της τιμής είναι σημαντική και πρέπει να λαμβάνει υπόψη: (α) σε ποιόν πελάτη απευθύνεται το προϊόν και πώς θα διατηρηθεί αυτός, (β) ποιος τρόπος πληρωμής θα επιλεγεί, (γ) πώς θα διαμορφωθεί το δίκτυο διανομής των προϊόντων για να πετύχει το χαμηλότερο κόστος με τη μεγαλύτερη απόδοση όσον αφορά την εξυπηρέτηση των πελατών

**Οι διοικητικές λειτουργίες**

Οι διοικητικές λειτουργίες αποτελούν τις κεντρικές λειτουργίες που εκτελεί η διοίκηση κάθε επιχείρησης. Είναι ζωτικής σημασίας για την πορεία της και διακρίνονται ως εξής :

**- Πρόβλεψη**

**- Οργάνωση**

**- Διεύθυνση**

**-Συντονισμός**

**- Έλεγχος**

**Πρόβλεψη**

Η διοίκηση στηρίζεται στην πρόβλεψη.Tα προγράμματα δράσης είναι το κοινό αποτέλεσμα της εργασίας και των προβλέψεων που οφείλει να κάνει η κάθε επιχείρηση. Προγράμματα δράσης τα οποία να γνωρίζουν την πορεία των εργασιών, τους στόχους, την διαδικασία, την ανάπτυξη και την δράση τους.

**Οργάνωση**

Είναι ο καθορισμός των σχέσεων μεταξύ των δραστηριοτήτων που πρέπει να εκτελεστούν, του προσωπικού που θα τις εκτελέσει, και των υλικών που απαιτούνται, Με την οργάνωση σχηματίζεται μια σειρά από τμήματα που το καθένα είναι υπεύθυνο για μια ιδιαίτερη φάση μιας διαδικασίας και προσδιορίζονται οι σχέσεις μεταξύ των τμημάτων καθώς επίσης και τα όρια ευθύνης και υπευθυνότητας και τα όρια λήψης αποφάσεων.

**Διεύθυνση**

Μετά την ολοκλήρωση της κατάρτισης των προγραμμάτων δράσης, ο υπεύθυνος αυτών των προγραμμάτων χρειάζεται να καθοδήγηση τον τρόπο λειτουργίας την έναρξης μιας επιχείρησης. Έτσι δίνονται οι οδηγίες προς εκτέλεση. Αυτό ονομάζεται διεύθυνση. Η διεύθυνση (Management) δίνει τις σχετικές οδηγίες και κατευθύνσεις βάζει σε κίνηση το υπόλοιπο προσωπικό για να επιτευχθούν οι στόχοι της επιχείρησης. Κατά την διάρκεια των εργασιών ο διευθυντής ελέγχει εάν η εργασία που έχει προγραμματιστεί με το σχέδιο δράσης γίνεται σύμφωνα με τους στόχους που έχει αρχικά βάλει η ίδια η επιχείρηση.

**Συντονισμός**

Είναι ο σωστός συνδυασμός όλων των πόρων που χρησιμοποιεί η επιχείρηση (άνθρωποι, κεφάλαιο, εγκαταστάσεις, υλικά) για την επιδίωξη των σκοπών της. Στην εφαρμογή αυτού του συντονισμού βοηθούν

-Δίνονται ορθές κατευθύνσεις από τον μάνατζερ

-Υπάρχει ενιαίο πρόγραμμα δράσης

-Καλή οργάνωση και επικοινωνία μέσα στην επιχείρηση

-Γίνονται ενημερωτικές συγκεντρώσεις

- Meeting προϊσταμένων των τμημάτων

**Έλεγχος**

Κατά την διάρκεια του σταδίου του ελέγχου γίνεται παρακολούθηση της κίνησης και της αποδοτικότητας των διαφόρων κλάδων. Μέσα από την διαδικασίας του ελέγχου γίνεται η ανατροφοδότηση. Σε πρώτη φάση ελέγχεται εάν η λειτουργία της επιχείρησης προχωράει σύμφωνα με το πρόγραμμα που δόθηκε. Εντοπίζει τις τυχόν αδυναμίες και τα σφάλματα και εμποδίζει την επανάληψη τους.

**ΛΕΙΤΟΥΡΓΙΕΣ ΤΩΝ ΕΠΙΧΕΙΡΗΣΕΩΝ**

Πέντε είναι οι βασικές λειτουργίες των επιχειρήσεων

-Παραγωγική λειτουργία

-Διοικητική λειτουργία

-Λειτουργία έρευνας και ανάπτυξης

-Λειτουργία της διάθεσης- πωλήσεων

-Χρηματοοικονομική λειτουργία

**Λειτουργία Προμηθειών**

Ασχολείται με την προμήθεια των κατάλληλων πρώτων υλών και προϊόντων στον κατάλληλο χρόνο και στην καλύτερη τιμή.

Περιλαμβάνει :

-έρευνα αγοράς

-επιλογή προμηθευτών

-προγραμματισμός αγορών

-διαπραγμάτευση τιμής αγοράς

**Λειτουργία παραγωγής**

Ασχολείται με οτιδήποτε σχετίζεται με την παραγωγική διαδικασία.

Περιλαμβάνει :

-μεθόδους παραγωγής

-εγκατάσταση χώρου εργοστασίου παραγωγής

-σχεδιασμός προϊόντος

-εξασφάλιση ποιότητας

-έλεγχος αποθεμάτων

-σχεδιασμός βελτίωσης ποιότητας προϊόντος

Μορφές παραγωγής

-Παραγωγή συνεχούς ροής

-Παραγωγή κατά παραγγελία

-Κατασκευή έργου

**Λειτουργία μάρκετινγκ**

Είναι η σύνδεση της επιχείρησης με τον εξωτερικό περιβάλλον

Περιλαμβάνει :

-Προγραμματισμός δραστηριοτήτων βάσει προβλέψεων για μελλοντική ζήτηση

-Προγραμματισμός παραγόμενων προϊόντων βάσει ερευνών αγοράς

-Αναζήτηση και επιλογή μέσων προβολής

-Καθορισμός τιμής και όρων πώλησης

**Λειτουργία Χρηματοοικονομικών Υπηρεσιών**

Περιλαμβάνει :

-Λογιστική παρακολούθηση της επιχείρησης

-Αξιολόγηση επενδύσεων για περαιτέρω ανάπτυξη

-Εύρεση νέων πηγών χρηματοδότησης

**Λειτουργία προσωπικού**

-Εύρεση και επιλογή προσωπικού

- Εκπαίδευση προσωπικού

- Διατήρηση προσωπικού

**Στόχοι Επιχείρησης**

**-Βραχυχρόνιοι στόχοι**

-Συνεχής λειτουργιά της παραγωγικής διαδικασίας

- Αποτελεσματική διάθεση των παραγόμενων προϊόντων

-Προμήθεια πρώτων υλών υψηλής ποιότητας με την χαμηλότερη δυνατή τιμή

-Εύρεση του κατάλληλου εργατοτεχνικού προσωπικού

-Έγκαιρη εξόφληση των βραχυπρόθεσμων υποχρεώσεων

-Οργάνωση εργασίας

-Προώθηση διαδικασιών ελέγχου και προγραμματισμού

**Μακροχρόνιοι στόχοι**

-Μεγιστοποίηση επενδύσεων σε περιουσιακά στοιχεία

-Μεγιστοποίηση των διανεμόμενων κερδών

-Μεγιστοποίηση των πωλήσεων

-Μεγιστοποίηση μεριδίου αγοράς

-Ελαχιστοποίηση εξόδων ανά μονάδα κόστους παραγωγής

-Ελαχιστοποίηση χρόνου παραγωγής

-Ελαχιστοποίηση ζημιάς

-Αύξηση εργασιακής ασφάλειας και ικανοποίησης εργαζομένων

-Συνεχής επιμόρφωση και εκπαίδευση του προσωπικού

-Αύξηση παραγωγικότητας

-Βελτίωση ποιότητας προϊόντων/ υπηρεσιών

-Προγράμματα έρευνας και ανάπτυξης